**Doložka**

**vybraných vplyvov**

**A.1. Názov materiálu:** Vládny návrh zákona, ktorým sa mení a dopĺňa zákon č. 151/2002 Z. z. o používaní genetických technológií a geneticky modifikovaných organizmov v znení neskorších predpisov

**Termín začatia a ukončenia PPK:** 23.4.2012-21.5.2012

**A.2. Vplyvy:**

|  |  |  |  |
| --- | --- | --- | --- |
|  | Pozitívne | Žiadne | Negatívne |
| 1. Vplyvy na rozpočet verejnej správy |  | x |  |
| 2. Vplyvy na podnikateľské prostredie – dochádza k zvýšeniu regulačného zaťaženia? |  | x |  |
| 3. Sociálne vplyvy |  | x |  |
| – vplyvy na hospodárenie obyvateľstva, |  |  |  |
| – sociálnu exklúziu, |  |  |  |
| – rovnosť príležitostí a rodovú rovnosť a vplyvy na zamestnanosť |  |  |  |
| 4. Vplyvy na životné prostredie |  | x |  |
| 5. Vplyvy na informatizáciu spoločnosti |  | x |  |

**A.3. Poznámky**

Návrh ustanovuje novú informačnú povinnosť pre subjekty vykonávajúce činnosti v rizikovej triede 1. K zvýšeniu regulačného zaťaženia nedochádza, pretože návrh zároveň zrušuje povinnosť ohlasovania začatia činnosti v rizikovej triede 1. Nová informačná povinnosť je pre povinné subjekty menej časovo a administratívne náročná než povinnosť, ktorá sa zrušuje.

Z počtu 22 evidovaných povinných subjektov (používateľov genetických technológií a geneticky modifikovaných organizmov) sú len dva podnikateľské. Pretože návrh ovplyvní iba veľmi malý počet podnikateľských subjektov, neočakávajú sa výraznejšie vplyvy na podnikateľské prostredie a analýza vplyvov na podnikateľské prostredie sa nevypracúva.

**A.4. Alternatívne riešenia**

Žiadne

**A.5. Stanovisko gestorov**

Ministerstvo financií SR nemá pripomienky k doložke vybraných vplyvov z hľadiska vplyvov na informatizáciu spoločnosti.

Ministerstvo životného prostredia SR súhlasí s predloženou doložkou vybraných vplyvov bez pripomienok.

Ministerstvo práce, sociálnych vecí a rodiny SR súhlasí s doložkou vybraných vplyvov v časti sociálne vplyvy pripravenou k predloženému návrhu.

Ministerstvo hospodárstva SR odporúča v doložke vybraných vplyvov, napr. v časti Poznámky, uviesť, že v novelizačnom bode č. 10 vzniká pre ohlasovateľov podľa predmetného zákona nová informačná povinnosť, prípadne vypracovať analýzu vplyvov na podnikateľské prostredie.